
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από ανα¬ 
γκαστική απαλλοτρίωση στο Νομό Χανίων. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός χρήσης γης και όρων και περιορισμών δό- 
μησης σε περιοχή του Δήμου Αχαρνών (Ν. Αττικής) 
για την ανέγερση εγκαταστάσεων Φυσικού Αε¬ 
ρίου. 

Αναγνώριση οδού Ισιδώρου στο Ο.Τ. 91/97 του Δήμου 
Αθηναίων ότι υπάρχει πριν από το 1923 και χαρα¬ 
κτηρισμός αυτής ως διατηρητέας. 

Τροποποίηση - συμπλήρωση της 971 /13.2.98 απόφα¬ 
σης Νομάρχη Αχαϊας. 


ΑΠΑ ΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

( 1 ) 

Ειδοποίηση για παρακατάθεση αποζημίωσης από αναγκα¬ 
στική απαλλοτρίωση στο Νομό Χανίων. 

Ο ΠΡΟΪΣΤΑΜΕΝΟΣ 

ΤΗΣ ΚΤΗΜΑΤΙΚΗΣ ΥΠΗΡΕΣΙΑΣ ΧΑΝΙΩΝ 
Σύμφωνα με τις διατάξεις των άρθρων 7 και 8 του Ν.Δ. 
797/1971 «περί αναγκαστικών απαλλοτριώσεων», πληρο¬ 


φορούμε όλους όσους: α) έχουν δικαίωμα κυριότητας ή 
άλλα εμπράγματα δικαιώματα στ* ακίνητα που απαλλοτρι- 
ώθηκαν με τη 2174/24.10.95 απόφαση του Περιφερεια¬ 
κού Δ/ντή Χανίων (ΦΕΚ 910/95 τ. Δ') εμβαδού 50.629,54 
τ.μ. για τη βελτίωση κατά τμήματα της οδού Βρύσσες -' 
Χώρας ΣφακΙων (οδικό τμήμα 3 Βαντές) έργο 9471566 
ΔΕ. β) έχουν υπογράφει υποθήκη ή έχουν επιβάλλει κατά¬ 
σχεση ή με οποιοδήποτε τρόπο διεκδικούν τ’ απαλλοτριω- 
θέντα ακίνητα, ότι η αποζημίωση που καθόρισε το Μονο¬ 
μελές Πρωτοδικείο Χανίων με την 76/97 απόφασή του για 
τα παραπάνω ακίνητα και τα υπερκείμενα αυτών που εικο- 
νΐζονται και περιγράφονται στο σχετικό κτηματολογικό 
διάγραμμα και κτηματολογικό πίνακα, κατατέθηκε στο 
Ταμείο Παρακαταθηκών και Δανείων (Γραφείο Παρ/κων 
ΔΟΥ Α’ Χανίων) και εκδόθηκε το 48377/7.11.97 γραμμά¬ 
τιο σύστασης παρακαταθήκης για το ποσό των 
19.529.592 δρχ. 

Η αποζημίωση αυτή θα δοθεί στους κατά Νόμο δικαιού¬ 
χους. 

Η παρούσα ανακοίνωση να δημοσιευθεΙ στην Εφημε¬ 
ρίδα της Κυβερνήσεως. 


Χανιά, 4 Δεκεμβρίου 1997 

Ο Προϊστάμενος 
ΛΟΥΚΑΣ ΜΠΑΣΙΑΣ 







4598 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 16913/3773 ( 2 ) 

Καθορισμός χρήσης γης και όρων και περιορισμών δόμη¬ 
σης σε περιοχή του Δήμου Αχαρνών (Ν. Αττικής) για την 

ανέγερση εγκαταστάσεων Φυσικού Αερίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 6 του Ν. 2052/ 
1992 «Μέτρα για την αντιμετώπιση του νέφους και πολεο- 
δομικές ρυθμίσεις» (Α’ 94). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), που 
προστέθηκε με το άρθρο 27 του Ν. 2081/1992 (Α 154) 
και αντικαταστάθηκε με την παρ. 2α του άρθρου 1 του Ν. 
2469/1997(Α’38) 

3. Την 6769/1758/19.3.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Προέγκριση χωροθέτησης του συνόλου των εγκαταστά¬ 
σεων του έργου του φυσικού αερίου στο Λεκανοπέδιο Ατ¬ 
τικής», όπως τροποποιήθηκε με την 73719/5875/ 
4.6.1996 απόφαση Υπουργού Περιβάλλοντος, Χωροτα¬ 
ξίας και Δημοσίων Έργων. 

4. Την 47238/27.12.1996 κοινή απόφαση των Υπουρ¬ 
γών Περιβάλλοντος, Χωροταξίας και Δημοσίων Έργων, 
Ανάπτυξης, Γεωργίας και Πολιτισμού «Έγκριση περιβαλ¬ 
λοντικών όρων για τον κλάδο Λαυρίου του αγωγού φυσι¬ 
κού αερίου». 

5. Την 1/συν.5η/8.4.1998 γνωμοδότηση της Εκτελε¬ 
στικής Επιτροπής του Οργανισμού Αθήνας. 

6. Το γεγονός ότι από τις κανονιστικές διατάξεις της 
απόφασης αυτής δεν προκαλεΐται δαπάνη σε βάρος του 


Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Στην περιοχή του Δήμου Αχαρνών (Ν. Αττικής), όπως 
φαίνεται με κόκκινο χρώμα και στοιχεία ΑΒΓΔΑ στο σχε¬ 
τικό πρωτότυπο διάγραμμα σε κλίμακα 1:500, που θεωρή¬ 
θηκε από τον Προϊστάμενο της Δ/νσης Τοπογροφικών 
Εφαρμογών με την 16913/1998 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση, καθορίζονται χρήσεις βιομηχανίας και 
όροι και περιορισμοί δόμησης για την ανέγερση εγκατα¬ 
στάσεων Φυσικού Αερίου (σταθμός ραδιοεπικοινωνίας και 
τηλε-ελέγχου και βαλβιδοστασίου), ως εξής: 

α) Ελάχιστο εμβαδό γηπέδου: τέσσερις χιλιάδες (4 000) 
τ.μ. 

β) Μέγιστο ποσοστό κάλυψης: επτά τοις χιλίοις (7%ο) 
της επιφανεΐας του. 

γ) Συντελεστής δόμησης: επτά χιλιοστά (0,007). 

δ) Συντελεστής κατ’ όγκο εκμετάλλευσης: τριάντα πέ¬ 
ντε χιλιοστά (0,035). 

ε) Μέγιστος επιτρεπόμενος αριθμός ορόφων του κτι¬ 
ρίου: ένας (1) με μέγιστο επιτρεπόμενο ύψος αυτού πέντε 
(5) μέτρα. 

στ) Το ανεγερθησόμενο κτίριο και εγκαταστάσεις πρέ¬ 
πει να απέχουν από τα όρια του γηπέδου δέκα (10) μέτρα 
τουλάχιστον. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεΙ στην Εφημερίδα της Κυβερ¬ 
νήσεως. 

Αθήνα, 22 Ιουνίου 1998 

Ο ΥΠΟΥΡΓΟΣ 

ΚΩΣΤΑΣ ΛΛΛΙΩΤΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 22162 

Αναγνώριση οδού Ισιδώρου στο Ο.Τ. 91/97 του Λήρου 

Αθηναίων ότι υπάρχει πριν από το 1923 και χαρακτηρι¬ 
σμός αυτής ως διατηρητέας. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

Α. Τις διατάξεις: 

1. Του Ν. 221Θ/94 «Ίδρυση Νομαρχιακής Αυτοδιοίκη¬ 
σης, τροποποίηση διατάξεων για την Πρωτοβάθμια Αυτο¬ 
διοίκηση και Περιφέρεια και άλλες διατάξεις», με τις 
οποίες ιδρύθηκαν οι Νομαρχιακές Αυτοδιοικήσεις. 

2. Του ισχύοντος Οργανισμού Εσωτερικής Λειτουργίας 
των Υπηρεσιών της Νομαρχιακής Αυτοδιοίκησης Αθηνών 
(ΦΕΚ 126/Β713.12.97). 

3. Του από 17.7.1923 Ν.Δ. «περί σχεδίων πόλεων 
κλ.π.» όπως τροποποιήθηκαν και συμπληρώθηκαν μετα¬ 
γενέστερα. 

Β. Την αρ. 6/2.1.98 απόφαση Νομάρχη Αθηνών μεταβί¬ 
βασης αρμοδιοτήτων στον Βοηθό Νομάρχη Γιώργο Ανα- 
νιάδη. 

Γ. Την από 19.6.98 Γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος του Τομέα Κεντρι¬ 
κής Αθήνας της Νομαρχίας Αθηνών. 

Δ. Την αρ. πρ. 16940/26/1998 αίτηση της Τεχνικής 
Εταιρείας Πάνου - Δρούλια και ΣΙΑ Ο.Ε. 

Ε. Τους παρακάτω τίτλους ιδιοκτησίας: 


α. 3010/1909 Συμβολαιογράφου Αθηνών Ανδρέα Βιο- 
λάκη. 

β. 15196/1997 Συμβολαιογράφου Αθηνών Πάνου Λού- 
μου 

από τους οποίους προκύπτει ότι η οδός Ισιδώρου υπάρχει 
πριν από το 1923. 

ΣΤ. Το από Μάιο 1998, κλίμακα 1:200, τοπογραφικό 
διάγραμμα του Μηχανικού Θεόδωρου Γώγου. 

Ζ. Το από 4.10.1938 (ΦΕΚ 219/Β ) Διάταγμα ένταξης 
της περιοχής στο σχέδιο πόλεως του Δήμου Αθηναίων στο 
οποίο φαίνεται η υπόψη οδός στο Ο.Τ. 91 /97 που περι¬ 
κλείεται από τις οδούς Προποντίδας - Αγ. Σοφίας - Ξαν¬ 
θίππης - Βορ. Ηπείρου. 

Γι* αυτά αποφασίζουμε: 

1. Αναγνωρίζουμε ότι η οδός Ισιδώρου στο Ο.Τ. 91/76 
του Δήμου Αθηναίων υπάρχει νομίμως πριν από το έτος 
1923 και την χαρακτηρίζουμε ως διατηρητέα όπως φαίνε¬ 
ται στο από Μηχανικού Θεόδωρου Γώγου που συνοδεύει 
την παρούσα απόφαση και που αντίτυπό του σε φωτοσμί¬ 
κρυνση δημοσιεύεται με αυτή. 

2. Η απόφαση αυτή ισχύει από τη δημοσίευσή της στην 
" Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 24 Ιουνίου 1998 

Ο Βοηθός Νομάρχης 
ΓΙΩΡΓΟΣ ΑΝΑΝΙΑΔΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑριΒ. 5228 

Τροποποίηση - συμπλήρωση της 971/13.2.98 απόφασης 
Νομάρχη Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Το από 24.4.85 Π. Δ/γμα (ΦΕΚ 181 /Δ73.5.85) όπως 
τροποποιημένο ισχύει. 

2. Την αριθ. 971/13.2.98 (ΦΕΚ 200/20.3.98/τ. Δ) 
απόφαση. 

3. Το αρ. 67547/3723/18.9.95 έγγραφο του ΥΠΕ- 
ΧΩΔΕ περί αρμοδιοτήτων τροποποίησης Νομαρχιακών 
αποφάσεων καθορισμού ορίων οικισμού, αποφασίζουμε: 


Τροποποιούμε - συμπληρώνουμε στο υπόμνημα που 
συνοδεύει την αρ. πρωτ. 971/13.2.98 (ΦΕΚ 200/Δ/ 
20.3.98) απόφαση κορυφή πολυγωνικής Δ: Ε.Γ.Κ. Σωτη- 
ρόπουλου που εκ παραδρομής παραλήφθηκε. 

Με τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού ούτε αυ¬ 
τού του αρμόδιου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Ιουνίου 1998 
Ο Νομάρχης 

ΣΤΑΘΗΣ ΑΘΑΝΑΣΟΠΟΥΛΟΣ-ΣΕΡΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


